รองนายกรัฐมนตรี เปิดเผย กอ.รมน.ภาค 4 ส่วนหน้า แจ้งความเอาผิด พรรคฝ่ายค้าน เปิดเวทีที่ปัตตานี เชื่อไม่เกิดความขัดแย้งทางการเมืองรอบใหม่
พลเอก ประวิตร วงษ์สุวรรณ รองนายกรัฐมนตรี กล่าวถึงกรณี ที่ กอ.รมน.ภาค 4 ส่วนหน้า แจ้งความเอาผิด 12 แกนนำพรรคฝ่ายค้าน ฐานความผิด มาตรา 116 หลังเปิดเวที พลวัตร แก้ปัญหาจังหวัดชายแดน ภาคใต้ สู่นับหนึ่งรัฐธรรมนูญใหม่ ที่ จ.ปัตตานี ว่าเป็นเรื่องของ กอ.รมน.ภาค 4 ที่ได้พิจารณาอยู่แล้ว ตนเองยังไม่ได้เห็นเรื่องทั้งหมด จึงไม่สามารถพูดได้ว่ารัฐบาลจะดำเนินการอย่างไรต่อไป         ส่วนจะกลายเป็นเรื่องขัดแย้ง ระหว่างฝ่ายค้านและรัฐบาลหรือไม่นั้น พลเอกประวิตร เชื่อว่าจะไม่เกิดปัญหาความขัดแย้งทางการเมืองรอบใหม่ขึ้นอีก แม้จะมีนักวิชาการออกมาเปิดประเด็นเพียงคนเดียว แต่เมื่ออยู่ด้วยกัน ก็ต้องคัดค้านในสิ่งที่เกิดขึ้น ส่วนจะดูเวทีอื่นๆ ในภาคเหนือ และอีสานหรือไม่ ก็ต้องดูที่ฝ่ายกฎหมาย ยืนยันว่า การพิจารณายื่นฟ้องของ กอ.รมน.ภาค 4 ส่วนหน้า เพราะพิจารณาจากภาพรวมเวทีทั้งหมด แต่ตนเองยังไม่ทราบรายละเอียดมากนัก เพราะทาง กอ.รมน.ภาค 4 ยังไม่มีได้รายงานมา        รองนายกรัฐมนตรี ในฐานะประธานยุทธศาสตร์พรรคพลังประชารัฐ ยืนยัน ยังไม่มีชื่อผู้ที่จะลงสมัคร ผู้ว่า กทม.คนใหม่ พร้อมหยอกล้อผู้สื่อข่าวให้หาชื่อมา